Vinir okkar úr Latabæ kíkja í heimsókn og halda uppi söng og gleði og skemmtilegum æfingum á sundlaugarbakkanum . Stanslaus tónlist undir stjórn Baldurs DJ . Arnór Guðmunds og bræður sjá um keppni á Wipeoutbrautinni vinsælu allan tímann . Pylsur og safi fyrir 100 kr. og ís í boði Emmess . Sundlauganótt Eins og áður sagði verður sundlauganótt haldin laugardagskvöldið 6. febrúar en frítt verður í sund frá klukkan fjögur til miðnættis í 10 sundlaugum á höfuðborgarsvæðinu . Gestir fá að upplifa einstaka kvöldstund í sundlaugunum þar sem ljós , myrkur og gleði verða allsráðandi . Dagskráin í ár er afar fjölbreytt en meðal þess sem er í boði er jóga , dans , sundpóló og kórgjörningur í gufubaði . Þær sundlaugar sem taka þátt í Sundlauganótt að þessu sinni eru : Álftaneslaug , Árbæjarlaug , Ásvallalaug , Klébergslaug , Lágafellslaug , Laugardagslaug , Salalaug ( Sundlaugin Versölum ) , Sundhöll Reykjavíkur , Sundlaug Kópavogs og Vesturbæjarlaug . VETRARHÁTÍÐ Fjögurra daga glæsileg Vetrarhátíð verður haldin frá 4. – 7. febrúar og fer hátíðin fram í öllum sex sveitarfélögum höfuðborgarsvæðisins . Hátíðin hefst með setningarathöfn og mikilli ljósasýningu við Hörpu , fimmtudagskvöldið 4. febrúar . Þetta er í þrettánda sinn sem þessi hátíð ljóss og myrkurs er haldin en fjórar meginstoðir hátíðarinnar eru : Safnanótt , Sundlauganótt , Snjófögnuður og ljósalist ásamt 150 viðburðum sem þeim tengjast . Megintilgangur Vetrarhátíðar er að skemmta fólki á höfuðborgarsvæðinu og gefa því tækifæri til að njóta menningar og útiveru í eigin sveitarfélagi og / eða heimsækja nágranna sína í nærliggjandi sveitarfélagi . Höfuðborgarstofa hefur yfirumsjón með hátíðinni og eru allir viðburðir á henni ókeypis . Skipulag Vetrarhátíðar : 4. febrúar , fimmtud. kl. 19.30 : Opnunarkvöld við Hörpu , ljósalistaverk og snjóbrettapartý . 5. febrúar , föstud. kl. 19 - 24 : Safnanótt í tæplega 40 söfnum . 6. febrúar , laugard. 16 - 24 : Sundlauganótt í 10 sundlaugum . 7. febrúar , sunnud. : Snjófögnuður í Bláfjöllum . +150 viðburðir